LEO โบรกอัพประมาณการกำไรปี 64-65 โตเด่น! ชู 3 ปัจจัยบวกหนุน แนะซื้อเป้า 11.3 บ.
LEO โบรกอัพประมาณการกำไรปี 64-65 โตเด่น! ชู 3 ปัจจัยบวกหนุน แนะซื้อเป้า 11.3 บ.
12 พ.ค. 2564

บล.เคจีไอ (ประเทศไทย) ระบุในบทวิเคราะห์วันนี้(12พ.ค.2564) ว่า บริษัท ลีโอ โกลบอล โลจิสติกส์ จำกัด (มหาชน)  หรือLEO (เป้าพื้นฐาน 11.3 บาท) 1) ประเมินแนวรับ 7.8 บาท / แนวต้าน 8.3 – 8.7 บาท (Stop loss 7.2 บาท) 2) ปรับประมาณการกำไรปี 2564 -65 ขึ้น +10% และ +46% เป็น 93.5 ล้านบาท (+64% เทียบช่วงเดียวกันของปีก่อน) และ 133.3 ล้านบาท (+43% เทียบไตรมรก่อนหน้า) ตามลำดับ
เนื่องจาก i) เริ่มรับรู้รายได้การบริหารจัดการขนส่งสินค้า จีน-ไทย (เน้น E-commerce) ตามความร่วมมือเป็นพันธมิตรกับ China Post ในเดือน ก.ค.นี้ และ ii) ขยายลานเก็บตู้คอนเทนเนอร์เพิ่มอีก 2 เท่าตัว คาดเริ่มรับรู้รายได้เดือน พ.ย.นี้
3) ฝ่ายวิจัยฯ บล. เคจีไอ (ไต้หวัน) ออกบทวิเคราะห์ประเมินวัฏจักรการ Re-stock สินค้าจะต่อเนื่องไปถึงครึ่งแรกปี 2565 (โดยปกติมีวัฏจักรราว 3.0 – 3.5 ปี จากข้อมูลวิกฤติเศรษฐกิจแต่ละครั้งในอดีต) คาดเป็นบวกต่อการขนส่งสินค้าระหว่างประเทศต่อเนื่อง